ИНФОРМАЦИЈЕ О ПРИМЉЕНИМ ДОНАЦИЈАМА И ХУМАНИТАРНОЈ ПОМОЋИ ПОКРАЈИНСКОМ СЕКРЕТАРИЈАТУ ЗА ЗДРАВСТВО

У складу са мером побољшања за управљање ризиком од корупције, утврђеном планом интегритета, који је усвојен Одлуком Покрајинског секретаријата за здравство број: 138-02-4/2017/7 од 25.10.2017. године, Покрајински секретаријат за здравство објављује информације о примљеним донацијама и хуманитарној помоћи.

Поверенички фонд Уједињених Нација за подршку акцијама елиминисања насиља над женама (The United Nation Trust Fund to End Violance against Women) донирао је Покрајинском секретаријату за здравство, у периоду од 16.12.2015. године до 05.05.2018. године износ од укупно 52.247.905,00 динара за Пројекат „ЗАУСТАВИ-ЗАШТИТИ-ПОМОЗИ“- Снажнији институционални одговор на родно-засновано насиље у Аутономној покрајини Војводини.

Стандардним Споразумом о сарадњи између Организације УН за равноправност полова и оснаживање жена и Покрајинског секретаријата за здравство, социјалну политику и демографију о спровођењу пројекта под називом „ЗАУСТАВИ-ЗАШТИТИ-ПОМОЗИ“- Снажнији институционални одговор на родно засновано насиље у Аутономној покрајини Војводини, од 22.10.2015. године, (Покрајинском скупштинском одлуком о изменама и допунама Покрајинске скупштинске одлуке о покрајинској управи (''Службени лист АПВ'', број 37/16), чланом 14. утврђено је да Покрајински секретаријат за здравство, социјалну политику и демографију наставља рад даном ступања на снагу ове одлуке, у складу са делокругом утврђеним овом одлуком, као Покрајински секретаријат за здравство) Покрајински секретаријат за здравство обавезан је да води посебне наменске рачуне, евиденцију и припадајућу документацију у вези са програмом/пројектом, као и да подноси извештаје о напретку програма/пројеката, а Пројектним документом, у Прилогу 1 наведеног Споразума, датум 18.01.2016. године означен је као датум почетка, а 17.01.2019. године као датум завршетка програма/пројекта и детаљно је регулисан план трошења средстава из донације.

<http://projekti.zdravstvo.vojvodina.gov.rs/>